b'\n_START_ARTICLE_\nCharles Gleyre\n_START_SECTION_\nVia\xc8\x9ba\n_START_PARAGRAPH_\nCharles Gleyre s-a n\xc4\x83scut \xc3\xaen Chevilly, \xc3\xaen apropiere de Lausanne. P\xc4\x83rin\xc8\x9bii lui au murit c\xc3\xa2nd el avea opt sau nou\xc4\x83 ani \xc8\x99i a fost crescut de un unchi \xc3\xaen Lyon, Fran\xc8\x9ba. Acesta l-a trimis la \xc8\x99coala industrial\xc4\x83 a ora\xc8\x99ului. \xc8\x98i-a \xc3\xaenceput educa\xc8\x9bia artistic\xc4\x83 la Lyon sub \xc3\xaendrumarea lui Jean-Claude Bonnefond, \xc3\xaenainte de a se muta la Paris, unde s-a \xc3\xaenscris la \xc3\x89cole nationale sup\xc3\xa9rieure des beaux-arts la clasa profesorului Louis Hersent. Gleyre a urmat cursurile Academiei de Art\xc4\x83 din Elve\xc8\x9bia, unde studiat tehnica acuarelei \xc3\xaen atelierul lui Richard Parkes Bonington. Apoi a plecat \xc3\xaen Italia, unde l-a cunoscut pe Horace Vernet \xc8\x99i Louis L\xc3\xa9opold Robert._NEWLINE_La recomandarea Vernet, el l-a \xc3\xaenso\xc8\x9bit pe John Lowell Jr. \xc3\xaen c\xc4\x83l\xc4\x83toriile sale \xc3\xaen estul Mediteranei, unde a realizat scene \xc8\x99i subiecte etnografice. Ei au plecat din Italia \xc3\xaen prim\xc4\x83vara anului 1834 \xc8\x99i au vizitat Grecia, Turcia \xc8\x99i Egipt, unde au r\xc4\x83mas \xc3\xaempreun\xc4\x83 p\xc3\xa2n\xc4\x83 \xc3\xaen noiembrie 1835, c\xc3\xa2nd Lowell a plecat \xc3\xaen India. Gleyre a continuat c\xc4\x83l\xc4\x83toriile sale \xc3\xaen jurul Egiptului \xc8\x99i Siria \xc8\x99i nu s-a \xc3\xaentors \xc3\xaen Fran\xc8\x9ba dec\xc3\xa2t \xc3\xaen anul 1838, fiind bolnav de oftalmie sau de o inflama\xc8\x9bie a ochiului contactat\xc4\x83 la Cairo \xc8\x99i de febr\xc4\x83 tifoid\xc4\x83 \xc3\xaen Liban, a revenit la Lyon. Dup\xc4\x83 recuperarea medical\xc4\x83, artistul a plecat la Paris \xc8\x99i \xc8\x99i-a \xc3\xaenfiin\xc8\x9bat un atelier modest pe Rue de Universit\xc3\xa9. Primele lucr\xc4\x83ri importante au fost dou\xc4\x83 panouri decorative intitulate Diana ie\xc8\x99ind din baie (Diana leaving the Bath) \xc8\x99i T\xc3\xa2n\xc4\x83r nubian (Young Nubian). Aceste dou\xc4\x83 picturi au r\xc4\x83mas necunoscute mult timp de la crearea lor, ele fiind remarcate de publicul larg abia dup\xc4\x83 lansarea sa artistic\xc4\x83 cu Viziunea apocaliptic\xc4\x83 a Sf\xc3\xa2ntului Ioan (Apocalyptic Vision of St. John) pe care a prezentat-o pentru prima oar\xc4\x83 la Salonul Oficial din anul 1840. Dup\xc4\x83 lansare, urm\xc4\x83toarea realizare artistic\xc4\x83 a fost \xc3\x8enserare (Evening) care a fost expus\xc4\x83 la acela\xc8\x99i Salon \xc3\xaen anul 1843. Compozi\xc8\x9bia \xc3\xaenf\xc4\x83\xc8\x9bi\xc8\x99eaz\xc4\x83 un poet a\xc8\x99ezat pe malul unui r\xc3\xa2u, cu capul plecat \xc3\xaentr-o postur\xc4\x83 obosit\xc4\x83. Capul este sprijinit de m\xc3\xa2n\xc4\x83, personajul privindu-se cu triste\xc8\x9be \xc3\xaen oglinda apei, al\xc4\x83turi de o t\xc3\xa2n\xc4\x83r\xc4\x83 fecioar\xc4\x83._NEWLINE_\xc3\x8en ciuda succesului acestor primele ac\xc8\x9biuni, Gleyre s-a retras din competi\xc8\x9bia public\xc4\x83 \xc8\x99i \xc8\x99i-a petrecut restul vie\xc8\x9bii cu un devotament lini\xc8\x99tit fa\xc8\x9b\xc4\x83 de idealurile sale artistice. El nu a c\xc4\x83utat aplauzele ale mul\xc8\x9bimii \xc8\x99i nu \xc8\x99i-a transformat arta \xc3\xaentr-un mijloc de \xc3\xaembog\xc4\x83\xc8\x9bire. Dup\xc4\x83 anul 1845, c\xc3\xa2nd a expus Desp\xc4\x83r\xc8\x9birea apostolilor, el nu a mai participat la Salonul Oficial dec\xc3\xa2t cu lucrarea Dansul bancantelor din 1849. Totu\xc8\x99i el a lucrat \xc3\xaen mod constant \xc8\x99i a fost foarte productiv \xc3\xaen crea\xc8\x9bia sa.'